Foto: Flickr / Elentir Kataloniyadagi avtoturargohda chaqmoq urishi natijasida paydo bo‘lgan yong‘in 40ta avtotirkama (g‘ildirakli uy)ning yonib ketishiga sabab bo‘ldi. Bu haqda Elperiodico.es xabar berdi. Xabarda aytilishicha, hodisa Ventalo munitsipalitetida sodir bo‘lgan. Yong‘in 1,5 ming metr maydonga tarqalgan. Yong‘inni o‘chirish uchun oltita yong‘in o‘chirish jamoasi jalb etilgan. Shu kunlarda Kataloniyadagi qator rayonlarda kuchli yomg‘irlar yog‘ib, ko‘plab ko‘chalarni suv bosdi va transport harakati izdan chiqdi.